บิมา ซาเตรีย การูดา

บิมา ซาเตรีย การูดา  เป็นซีรีส์โทะกุซะสึของประเทศอินโดนีเซีย ผลิตโดยร่วมมือกับ MNC Media ประเทศอินโดนีเซีย และอิชิโนะโมะริ โปรดักชั่นส์ ผู้ผลิตซีรีส์มาสค์ไรเดอร์ ซีรีส์ ประเทศญี่ปุ่น โดยออกอากาศครั้งแรกทางช่อง RCTI ในวันที่ 30 มิถุนายน ค.ศ. 2013
ภาพรวม.
บิมา ซาเตรีย การูดา เป็นซีรีส์ซูเปอร์ฮีโร่ที่ได้รับแรงบันดาลใจจากคาเมนไรเดอร์ BLACKและคาเมนไรเดอร์ BLACK RX ซึ่งรู้จักกันในอินโดนีเซียในชื่อ "Ksatria Baja Hitam" ("อัศวินเหล็กดำ")
เรื่องย่อ.
อาณาจักรชั่วร้าย VUDO นำโดย รัสปูติน หวังจะแผ่ขยายอาณาจักรของตนเอง ประกอบกับ มีนักวิทยาศาสตร์ 2 คน คือ Profesor Rudy Bramasakti และ Profesor Andri Iskandar ได้ประดิษฐ์เครื่องมือในการเชื่อมต่อโลกอีกมิติหนึ่ง ทำให้เปิดประตูเชื่อมต่อระหว่างโลก และอาณาจักร VUDO โดยรู้เท่าไม่ถึงการณ์ Profesor Rudy Bramasakti รับรู้ถึงหายนะของตนเองจึงพยายามพาครอบครัวหนีไปแต่ไม่ทัน ถูกสมุนของ VUDO ฆ่าตายหมดเหลือแต่ Ray Bramasakti รอดเพียงคนเดียว 21 ปีต่อมา Ray Bramasakti โตขึ้นและทำงานอยู่ในอยู่ซ่อมรถแห่งหนึ่ง โดยมี Randy Iskandar Randy Iskandar เป็นผู้ดูแล หลังจากที่ Ray สูญเสียพ่อ แม่ และน้องชาย Ray ได้รับอุปการะให้มาอยู่กับครอบครัวของ Randy ซึ่ง Randy ก็ดูแลและรัก Ray เหมือนน้องชาย Randy ยังมีน้องสาวอีกคนชื่อ Rena Iskandar ทั้ง Ray , Randy และ Rena อาศัยอยู่กับลุงชื่อ Paman Iwan ซึ่ง Paman Iwan ญาติอีกคนของ Profesor Andri Iskandar เป็นพ่อของ Randy และ Rena ภายหลังจากครอบครัว Ray ถูกฆ่าตาย พ่อของ Randy และ Rena ได้พาภรรยาหลบหนีไป โดยปัจจุบันยังไม่มีการติดต่อว่าอยู่ที่ใด Paman Iwan จึงรับอุปการะทั้ง Ray , Randy และ Rena รวมอยู่เป็นครอบครัวเดียวกับ VUDO ซึ่งใช้ชีวิตอบอุ่น จนมาวันหนึ่งโชคชะตาของ Ray Bramasakti ก็ถึงคราวพลิกผัน เมื่อ Ray ได้สัมผัสถึงการขอความช่วยเหลือของใครบางบนยอดตึกแห่งหนึ่ง เมื่อไปถึงพบว่ามีชายคนหนึ่งถูกรุมโดยสมุนของ VUDO Ray จึงเข้าช่วยแต่สู้ไม่ได้จึงเกือบถูกสมุนของ Vudo ทำร้าย ชายผู้นั้นจึงเข้าช่วย Ray จนตัวเองถูกทำร้ายและเกือบพลันตกตึก Ray คว้ามือได้ทันต่อก็ถูกสมุน ทุบตีจนเลือกออก แต่ Ray ก็ยังจับมือไว้แน่น เลือดของ Ray อาบแขนชายผู้นั้นปรากฏว่ามีประกายแสงสีแดงปรากฏขึ้น ขายผู้นั้นจึงรู้ว่าเขาได้พบคนที่กำลังตามหาแล้ว จึงหยิบหินสีแดงฝังเข้าไปที่หัวใจของ Ray และเกิดแสงสีแดงวาบขึ้นมาผลักสมุน VUDO กระเด็น และ Ray เกิดการเปลี่ยนร่างในชุดอัศวิน และสามารถช่วยชายผู้นั้นขึ้นมาได้ ชายผู้นั้นชื่อว่า Mikhail มาจากโลกในอีกมิติหนึ่ง และขอให้ Ray รับภารกิจสำคัญอย่างหนึ่งคือ ปกป้องโลก เรย์ปฏิเสธว่าเขาเป็นมนุษย์ธรรมดาจะช่วยโลกได้อย่างไร Mikhail อธิบายว่าทำได้ในนามของ Bima เพื่อ Red Power Stone ได้เลือก Ray แล้ว และเป็นชะตากรรมที่ Ray รับไป โดย Mikhail จะเป็นผู้แนะนำการใช้พลังในช่วงแรกให้Ray นั้นเป็นจุดเริ่มต้นการต่อสู้ของ Ray ในฐานะ นักรบครุฑา บิม่า
ตัวเอกของเรื่อง เป็นคนที่มีจิตใจงาม แต่เป็นคนที่เงียบๆ แสดงออกไม่ค่อยเก่ง เรย์สูญเสียพ่อแม่ และน้องชายจากการบุกของพวกวูโด้เมื่อ 21 ปีก่อน เขาจึงมาอาศัยอยู่กับ “ปามาน” ลุงเจ้าของร้านซ่อมมอเตอร์ไซด์เล็ก ๆ ร่วมกับ “แรนดี้” และ “เรย์นะ” หลานของปามาน
นักแสดงหลัก.
วันหนึ่งเขาได้พบกับ มิคาอิล และได้รับ “หินแห่งพลัง เมร่า” เพื่อใช้ในการแปลงร่างเป็น “บิม่า” และต่อสู้กับพวกวูโด้ โดย “นักรบครุฑา บิม่า” จะมีความสามารถของพญาครุฑ ทั้งความเร็ว และพละกำลัง รวมไปถึงอาวุธดาบสองปลายที่มีชื่อว่า “เฮลิออส” (ดาบสุริยัน) และเปลี่ยนเป็น “เฮลิออส โบว์” ซึ่งเป็นอาวุธยิงแบบธนู เข้าต่อสู้กับพวกวูโด้ และพาน้องชายหลุดพ้นจากการควบคุมของรัสปูตินให้ได้ และนอกจากนี้ยังมีหินแห่งพลังสีอื่นๆ เอาไว้ใช้เป็นอาวุธเสริมได้หลากชนิด
หลังจากกำจัดรัสปูตินได้ไม่นาน เขาก้ต้องต่อสู้กับศัตรูกลุ่มใหม่ ที่เล่นงานเขาถึงขั้นปางตาย แต่ด้วยจิตใจที่ดีงาม ทำให้นักรบครุฑาในตำนานมอบพลังใหม่ให้ จนกลายร่างเป็น Bima X ในที่สุด
รับบทโดย อาทิตยา อัลคาทิรี
น้องชายของเรย์ที่ถูกพวกวูโด้ลักพาตัวไปตั้งแต่ยังเด็ก เรซ่าเติบโตในมิติคู่ขนานในชื่อ “มิคาอิล” แต่เขาก็ได้ขโมยเอาหินแห่งพลังสีแดงออกมาจากมิตินั้น เพื่อหาผู้ที่คู่ควรในการใช้งาน จนทำให้เขาถูกวูโด้ตามล่าและต่อมาก็ถูกจับได้ และเขาก็ถูกรัสผปูตินล้างสมอง และยัดเอาหินแห่งพลัง “ฮิทัม” ใส่ลงไปในร่างกาย จนกลายเป้น “อัศวินดำ อัซซาเซล” (Satria Kagelapan Azazel) แต่ด้วยความผูกพันของพี่น้อง และความดีของเรย์ก็ทำให้เรซ่าได้สติกลับมา และเป็นขุมกำลังสำคัญในการต่อสู้กับความชั่วร้ายที่มารุกรานโลก
รับบทโดย สเตลล่า คอร์เนลเลีย สมาชิกวง JKT48
น้องสาวของแรนดี้ และเรย์ก็เอ็นดูเธอเหมือนน้องสาวแท้ๆ (แต่ก็มีบางเวลาที่แอบวอกแวกคิดเป็นอื่นในบางครั้ง) เป็นเด็กสาวช่างฝันที่ชื่นชอบการทำอาหาร และเมื่อรู้ว่า เรย์คือนักรบครุฑาบีม่า เธอจึงไปเรียนศิลปะการต่อสู้เพิ่ม เพื่อไม่ให้เรย์และพี่ชายเป็นห่วงเธอ นับว่าเป็นสาวน้อยใจเด็ดคนหนึ่งที่สามารถสู้กับลูกกระจ๊อกวูโด้ได้ด้วยมือเปล่า แต่ก็พลาดท่าหลายครั้ง และเรย์ก็มาช่วยซะทุกที…
รับบทโดย เรย์ฮาน เฟเบรียน
พี่ชายแท้ๆของเรนะ และเป็นเพื่อนซี้กับเรย์มาตั้งแต่เด็ก เป็นคนที่อบอุ่นใจดี และมีความสามารถในการซ่อมบำรุงมอเตอร์ไซด์ อีกทั้งยังพ่วงตำแหน่งพ่อบ้านให้กับครอบครัวอิชกันดาร์ด้วย ปัจจุบันก็ยังคงทำงานในรานมอเตอร์ไซด์ของปามาน 
รับบทโดย Thalia สมาชิกวง JKT48
สาวน้อยหน้าตาน่าเอ็นดูที่เป็นคนของบริษัทในเครืออักษรา เป็นสาวน้อยผู้รอบรู้ และลึกลับ จัดว่าเป้นตัวแย่งซีนอีกหนึ่งคนของเรื่องนี้เลยก็ว่าได้
รับบทโดย เฟอร์นันโด สุรยา
นักธุรกิจหนุ่มเจ้าของธุรกิจในเครือ Aksara Corporation ที่มีส่วนในการผลิตเครื่องใช้ไฟฟ้า และเทคโนโลยีที่ใหญ่ที่สุดในอินโดนิเซีย เขาเป็นชายผู้มั่งคั่ง ชนิดที่ไม่เคยรับรู้เรื่องราวการใช้ชีวิตแบบคนธรรมดา เพราะมัวแต่สนใจในเทคโนโลยี และตัวเลขของผลประกอบการ แต่ก็ไม่ใช่คนเห็นแก่ตัว อีกทั้งยังรักและนับถือพวกของเรย์เหมือนหนึ่งในครอบครัว และความปรารถนาอันสูงสุดก็คือ การสร้างความสุขให้กับทุกคนด้วยเครื่องมือของเขาเอง
เขาเป็นนักรบคนที่สาม ปรากฏตัวครั้งแรกใน ตอนที่ 17 (ยังฝึกตนอยู่ แปลงร่างไม่ได้) และตอนที่ 21 เป็นต้นไป ดีมาส เป็นผู้ที่ถูกเลือกโดย หินแห่งพลังสีส้ม หลังจากถูกพวกวูโด้จู่โจม เขาก็ได้ตั้งใจฝึกฝนกับสมิงทอร์ก้า สัตว์เทวะจากโลกคู่ขนานจนได้รับพลังและแปลงร่างเป็น นักรบสมิงทอร์ก้า เป็นกำลังสำคัญในการต่อสู้กับพวกวูโด้ต่อไป และยังสามารถอัญเชิญ “แอทลาส” สัตวสมิงจักรกล มาเป็นปืนใหญ่พลังสูงได้ด้วย
บุคคลลึกลับผู้ทรงพลังที่ต้องการครองโลก
รับบทโดย สุตัน สีมาตุปัง
ผู้นำของอาณาจักร VUDO
พากย์โดย เฮรู เซเตียดี
สมุนมือขวาของรัสปูติน
สุดยอดอาวุธเครื่องจักรของ VUDO ที่ถูกสร้างมาเพื่อพิชิตโลก
เดธแฟนท่อม (Death Phantom) เป็นขุมพลของแบล็คลอร์ด พวกเขาถูกส่งไปยังโลกและปลอมตัวเป็นมนุษย์เพื่อทำภารกิจในนามของแบล็คลอร์ด
ผู้นำของเดธแฟนท่อม สวมหน้ากากไทแรนโนซอรัส เรซอร์ปลอมตัวเป็นรัฐมนตรีกระทรวงวิจัยและอนุรักษ์ทรัพยากรธรรมชาติ
สมาชิกหญิงของเดธแฟนท่อม สวมหน้ากากโมซาซอรัส เธอปลอมตัวเป็นนักธุรกิจอัญมณี
สมาชิกคนที่สามของเดธแฟนท่อม สวมหน้ากากเทอราโนดอน เขาปลอมตัวเป็นนักข่าวหนุ่ม
ภาคต่อ.
Sartria Garuda Bima-x เป็นภาคต่อของ Bima Sartria Garuda ยังคงเป็นการร่วมทุนระหว่าง  Ishinomori กับสถานีโทรทัศน์ RCTI ของอินโดนีเซีย โดยมีเนื้อเรื่องต่อจากภาคแรก ออกแพร่ภาพในตอนพิเศษความความประมาณ 48 นาที ในวันที่ 7 กันยายน 2014
เนื่อเรื่อง.
เรื่องราวของ “Satria Garuda BIMA X” จะเกิดขึ้นหลังจากจบเรื่องราวการต่อสู้กับพ่อมดรัสปูตินแห่งอาณาจักรคู่ขนานแห่งความมืด “วูโด้”(Vudo) พวกของเรย์ก็กลับไปใช้ชีวิตในร้านซ่อมมอเตอร์ไซด์เล็กๆของพวกเขา
แต่แล้ววันหนึ่ง ก็มีผู้นำแห่งอาณาจักรคู่ขนานแห่งความมืดวูโด้กลุ่มใหม่ นำโดย “แบล็คลอร์ด” (Black Lord) เข้ามารุกรานโลกอีกครั้ง แต่ด้วยพลังอำนาจที่เหนือกว่าของกลุ่มขุนพลปีศาจ “เดธแฟนท่อม” (Death Phantom) กลุ่มสามปีศาจขุนพลคู่กายของแบล้คลอร์ด ก็ทำให้เรย์ และ เรซา พ่ายแพ้ย่อยยับ อีกทั้ง “หินแห่งพลัง: เมร่า” (Powerstones : Mera) อันเป็นขุมพลังของบีม่าได้ถูกทำลายย่อยยับลงในงานนี้ด้วย
แต่ในวิกฤติ ยังมีโอกาส เรย์ได้รับขุมพลังใหม่จากนักรบครุฑาผู้ปกป้องโลกในตำนานเมื่อหลายพันปีก่อนที่ติดอยู่ในมิติคู่ขนาน เขาได้มอบพลังของ “หินแห่งพลัง : เมร่า”(สีแดง)ชิ้นใหม่ และกลายเป็น “บีม่า เอ็กซ์” (Bima-X) นักรบครุฑาแห่งเปลวเพลิง
และหน้าที่ที่นอกจากการปกป้องโลกแล้ว ก็คือการตามหา “หินแห่งพลัง”ที่เหลืออีก 6 ชิ้น ซึ่งก็เป้นไอเทมที่เหล่าวูโด้ต้องการเพื่อปลุกพลังปีศาจของแบล็คลอร์ด 
หินแห่งพลัง.
นอกจากชิ้นที่เรย์ครอบครองแล้ว ก็จะมีอีก 6 ชิ้น ได้แก่
“หินแห่งพลัง: ฮิทัม”(สีดำ) เดิมทีเป็นหินแห่งพลังความมืดของรัสปูติน ผู้นำของวูโด้เมื่อครั้งก่อน แต่ก็ได้รวมไปกับร่างกายของเรซ่า น้องชายของเรย์จนกลายร่างเป็น “นักรบครุฑา อัสซาเซล”
“หินแห่งพลัง: บิรุ” (สีน้ำเงิน) หินแห่งพลังสายลมของ “หน้ากากเหล็ก” (โตเป็งเบซี Topeng Besi) หลังจากการจากไปของรัสปูติน ตำแหน่งแนวหน้าการนำทัพในการยึดครองโลกจึงตกเป็นของเขา
“หินแห่งพลัง: ฮิเจา” (สีเขียว) หินแห่งพลังผืนป่าและปฐพี
“หินแห่งพลัง: โอรันเย” (สีส้ม) หินแห่งพลังสายฟ้า เป็นเหรียญที่ นักรบสมิง “ทอร์ก้า” ครอบครอง และใช้ในการแปลงร่าง
“หินแห่งพลัง: อันกู” (สีม่วง) หินแห่งพลังดึงดูด เป็นขุมพลังที่รวมเอาทั้งความมืดและแสงสว่างเอาไว้ในก้อนเดียว และมีพลังอันยิ่งใหญ่ที่สุดในบรรดาหินทั้ง 7 สี
“หินแห่งพลัง: ปูตีห์” (สีขาว) หินแห่งพลังผลึกน้ำแข็ง ซึ่งนักรบสมิงทอร์ก้า ได้นำมาใช้ในเวลาต่อมา